Document ID: 32004D0083

KOMISIJAS LĒMUMS
(2004. gada 6. janvāris),
ar ko groza Lēmumu 98/371/EK par svaigas gaļas importu no dažām valstīm, kas pievienojas
(izziņots ar dokumenta numuru C (2003) 5314)
(Dokuments attiecas uz EEZ)
(2004/83/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās ekspertīzes problēmām, ievedot liellopus, aitas, kazas un cūkas, svaigu gaļu vai gaļas izstrādājumus no trešām valstīm[1], un jo īpaši tās 14., 15. un 16. pantu,
ņemot vērā Padomes Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ieviešanu, kuri paredzēti lietošanai cilvēku uzturā[2], un jo īpaši tās 8. panta 4. punktu un 9. panta 2. punkta b) apakšpunktu,
tā kā:
(1) Komisijas Lēmums 98/371/EK [3] reglamentē dzīvnieku veselības nosacījumus un veterināro sertifikāciju svaigas gaļas ievešanai no noteiktām Eiropas valstīm.
(2) Ja dzīvnieku veselības stāvoklis ļauj, nolūkā pirms pievienošanās gūt skaidrību un panākt atbilstību ir jāļauj Kiprai un Maltai ievest Kopienā visu to sugu svaigu gaļu, kas minētas šajā lēmumā.
(3) Vispārējais dzīvnieku veselības stāvoklis Igaunijā un Latvijā ir apmierinošs.
(4) Tādēļ dalībvalstīm ir jāļauj Kopienā ievest liellopu, aitu, kazu un nepārnadžu gaļu no šīm valstīm, kā arī cūkgaļu no Latvijas.
(5) Ir arī jāatjaunina nosaukumi, tostarp reģionu un ISO kodu nosaukumi Bulgārijai un Slovākijai.
(6) Attiecīgi ir jāgroza Lēmums 98/371/EK.
(7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 98/371/EK I un II pielikumu aizstāj ar šī lēmuma pielikumiem.
2. pants
Šis lēmums ir adresēts dalībvalstīm.
Briselē, 2004. gada 6. janvārī

Labels: 3
17
5